OpenLLM-France/wikimedia huggingface dataset:
# San Gillio

San Gillio és un comune (municipi) de la ciutat metropolitana de Torí, a la regió italiana del Piemont, situat a uns 15 quilòmetres al nord-oest de Torí. A 1 de gener de 2019 la seva població era de 3.193 habitants.
San Gillio limita amb els següents municipis: La Cassa, Val della Torre, Druento, Givoletto, Pianezza i Alpignano.

## Referències

* ↑ «Resident population on 1st january» (en anglès). ISTAT. [Consulta: 3 abril 2020].
# Andreea Părăluță

Andreea Paraluta (Craiova, 27 de novembre de 1994) és una portera de futbol internacional per Romania. Actualment juga a la Primera Divisió espanyola amb el Llevant Unió Esportiva.

## Trajectòria

| Temporades | Lliga | Club |
| 09/10 | D1 | CSS Targoviste |
| 10/11 - 15/16 | D1 | ASA Targu Mures |
| 16/17 - 17/18 | D1 | Atlético de Madrid |
| 2011 - act. | Selecció absoluta | Selecció absoluta |

## Palmarès

Títols — Seleccions nacionals :
| Títols — Clubs ||||||||||||||||||||
| 1 Copa | 15/16 |
| Reconeixements — Premis ||||||||||||||||||||
| Millor jugadora del any | 2015 |
| Reconeixements — Seleccions de jugadores ||||||||||||||||||||

## Referències

* ↑ Esto es Atleti
* ↑ «FRF». Arxivat de l'original el 2016-10-12. [Consulta: 12 octubre 2016].
# Jacint Vilosa

Jacint Vilosa (? - Cambrils, 16 de desembre del 1640) fou un noble i militar català.
Com a governador del Camp de Tarragona i en el curs de la Guerra dels Segadors va fer front a l'exèrcit reial castellà a la batalla de Cambrils, amb les tropes que s'havien retirat de la batalla del coll de Balaguer, per guanyar temps i que les tropes franceses arribessin a Tarragona.
Finalment, el 16 de desembre del 1640 va haver de rendir la ciutat al cap de l'exèrcit castellà, Pedro Fajardo de Zúñiga y Requesens, marquès de Los Vélez, que traí la seva paraula de respectar la vida si capitulaven i va fer executar per la cavalleria els defensors que sortien de la població. El cos de Jacint Vilosa, junt amb el dels altres caps militars Antoni d'Armengol i Carles Bertrolà i de Caldés, foren penjats a les portes de la vila.

## Referències

* ↑ Madoz, Pascual. Diccionario geográfico-estadístico-histórico de España y sus posesiones de ultramar (en castellà). vol.5. D. Madoz, 1846, p. 339.

## Enllaços externs

* L'ombra de Jacint Vilosa Arxivat 2007-11-05 a Wayback Machine., Poema patriòtic dedicat a Jacint Vilosa i als màrtirs de Cambrils, de Bonaventura Gassol i Rovira
# Espai País Valencià

* No s'ha de confondre amb l'Espai Valencià a Bèlgica.
Espai País Valencià és una entitat constituïda la tardor de 2004 que pretén agrupar els valencians residents a Catalunya, difondre la cultura valenciana, i la realització d'actes. El primer acte públic fou la redacció i presentació pública del manifest "Valencians a Catalunya per la unitat de la llengua", presentat el 14 de desembre de 2004 a la capella de la Universitat de Barcelona, i va impulsar el manifest "Si no ara, quan?", una demanda a les forces polítiques del nacionalisme i l'esquerra valenciana perquè arribaren a un pacte electoral per tal de provocar un canvi en les institucions valencianes en les Eleccions a les Corts Valencianes de 2007.

## Referències

* ↑ «L'Espai País Valencià organitza una falla a Barcelona». Ajuntament de Barcelona, 19-03-2015. [Consulta: 1r desembre 2015].
* ↑ «Comença amb força participació la l'XI Setmana Cultural de l'Espai País Valencià». llibertat.cat, 12-04-2015. [Consulta: 1r desembre 2015].
* ↑ «L'Espai País Valencià organitza la presentació d'«Adéu, RTVV» a Barcelona». Universitat de València, 28-03-2014. [Consulta: 1r desembre 2015].
* ↑ «Un grup de valencians residents al Principat impulsen un manifest per la unitat de la llengua». Vilaweb, 03-12-2004. [Consulta: 1r desembre 2015].
* ↑ http://annanoticies.com/2006/10/06/si-no-ara-quan/%5BEnllaç+no+actiu%5D

## Enllaços externs

* Web d'Espai País Valencià
# Tinnunculita

La tinnunculita és un mineral de la classe dels substàncies orgàniques.

## Característiques

La tinnunculita és una substància orgànica de fórmula química C₅H₄N₄O₃·2H₂O. Va ser aprovada com a espècie vàlida per l'Associació Mineralògica Internacional l'any 2015. Cristal·litza en el sistema monoclínic. És un dihidrat d'uricita (àcid úric) d'origen natural, del qual és visualment molt similar. És també un component poc freqüent de l'orina. Químicament (C-H-N-O), és similar a altres minerals orgànics: guanina, uracil, acetamida i kladnoïta.
Segons la classificació de Nickel-Strunz, la tinnunculita pertany a «10.CA - Miscel·lània de minerals orgànics» juntament amb els següents minerals: refikita, flagstaffita, hoelita, abelsonita, kladnoïta, guanina, urea i uricita.

## Formació i jaciments

Va ser descoberta al mont Rasvumchorr, al massís de Khibini, óblast de Múrmansk (Districte Federal del Nord-oest, Rússia). També ha estat descrita a les mines de zinc de Glomsrudkollen, a Åmot (Noruega), a Varana (Emília-Romanya, Itàlia), i a dues localitats austríaques: a Hüttwinklache, a la vall de Hüttwinkl, i a Sportgastein, a la vall de Gastein, totes dues a l'estat de Salzburg.

## Referències

* ↑ «Tinnunculite» (en anglès). Mindat. [Consulta: 1r novembre 2016].
# Alluaudia comosa

Alluaudia comosa és una espècie de plantes amb flors que pertany a la família de les didiereàcies.

## Descripció

Alluaudia comosa creix com un arbust densament espinós i ramificat i poden arribar a fer entre 2 a 6 m d'alçada. Les espines grises i solitàries són rodones a la base i entre 1,5 a 3,5 cm de llargada. Les fulles són carnoses que estan soles o per parelles tenen una forma obovada a semicircular; creixen fins als 10 a 22 mm de llargada i els 10 mm d'amplada i, de vegades, tenen la punta arrodonida.
Les flors són blanques i apareixen en umbel·les de 5 a 10 flors individuals. Els fruits són aplanats i en forma d'ou tenen entre 20 i 25 mm de llargada i 16 mm de diàmetre.
El nombre de cromosomes és $2n=48$.

## Distribució

Alluaudia comosa és comuna al sud-oest i sud de Madagascar, a l'àrea entre Toliara i Taolanaro sobre pedra calcària.

## Taxonomia

La primera descripció d'Alluaudia comosa va tenir lloc com a "Didierea comosa" el 1901 per Emmanuel Drake del Castillo i publicat a Comptes Rendus hebdomadaires des Séances de l'Academie des Sciences 133: 241. El 1903 el mateix autor va situar l'espècie en el gènere que havia establert recentment Alluaudia i publicat a Bulletin du Muséum d'Histoire Naturelle.

### Etimologia

Alluaudia: gènere que va ser dedicat a l'explorador francès François Alluaud (1861-1949).
comosa: epítet llatí que vol dir "pelut", "amb els pèls llargs".

## Referències

* ↑ «Alluaudia comosa». Tropicos.org. De: IPCN Chromosome Reports. Missouri Botanical Garden. [Consulta: 15 gener 2021].
* ↑ «Didierea comosa». Tropicos.org. Missouri Botanical Garden. [Consulta: 15 gener 2021].
* ↑ «Alluaudia comosa». Tropicos.org. Missouri Botanical Garden. [Consulta: 15 gener 2021].
* ↑ «Dictionary of Botanical Epithets». [Consulta: 15 gener 2021].

## Bibliografia

* Rowley, Gordon Douglas. Urs Eggli. Sukkulenten-Lexikon Band 2 Zweikeimblättrige Pflanzen (Dicotyledonen) (en alemany). Stuttgart: Ulmer, 2002, p. 99. ISBN 3-8001-3915-4.
# Heteroconger tricia

Heteroconger tricia és una espècie de peix pertanyent a la família dels còngrids.

## Descripció

* Pot arribar a fer 49,6 cm de llargària màxima.

## Hàbitat

És un peix marí, demersal i de clima tropical.

## Distribució geogràfica

Es troba al Pacífic occidental: Indonèsia.

## Observacions

És inofensiu per als humans.

## Referències

* ↑ Bleeker, P., 1868. Description de trois espèces inédites des poissons des îles d'Amboine et de Waigiou. Versl. Akad. Amsterdam (Ser. 2) v. 2. 331-335.
* ↑ uBio (anglès)
* ↑ Castle, P. H. J. & Randall, J. E., 1999. Revision of Indo-Pacific garden eels (Congridae: Heterocongrinae), with descriptions of five new species. Indo-Pacific Fishes Núm. 30: 1-52, Pls. I-III.
* ↑ The Taxonomicon (anglès)
* 1 2 3 4 «Heteroconger tricia» (en anglès). FishBase. Froese, Rainer; Pauly, Daniel (editors).
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.

## Enllaços externs

* AQUATAB
# Antífil

Antífil és el nom dels següents personatges:
* Antífil fou un arquitecte grec.
* Antífil d'Atenes fou un general grec.
* Antífil de Bizanci fou un escriptor d'epigrames grec.
* Antífil d'Egipte fou un pintor grec.
# Esra Bilgiç

Esra Bilgiç (Ankara, 14 d'octubre de 1992) és una actriu turca. És arqueòloga graduada per la Universitat de Hacettepe d'Ankara. Va assolir la fama amb la seva interpretació de Halime Hatun en la sèrie de televisió Diriliş: Ertuğrul, on és un dels actors principals, per la que va ser elegida «actriu de l'any 2016». La sèrie va ser emesa per TRT 1 i va ser molt popular a Turquia el 2016. La sèrie tracta de la vida d'Ertuğrul i Halime, la seva esposa, pares d'Osman I; en el context històric de la fundació de l'Imperi Otomà. Esra Bilgiç té una relació de parella amb Gökhan Töre, un futbolista internacional del club esportiu Beşiktaş. La parella es va comprometre el novembre de 2016 i planegen casar-se l'estiu de 2017.

## Referències

* ↑ «Esra Bilgiç kimdir?». HT Magazin, 2016.
* ↑ «Diriliş Ertuğrul 74. yeni bölüm fragmanı TRT 1'de nefes kesti - Akşam» (en turc). Aksam, 19-01-2017.
* ↑ «La TRT fue premiada en varias categoríasl» (en castellà). TRT en español, 07-12-2016. [Consulta: 13 febrer 2017].
* ↑ http://www.haberler.com/dirilis-ertugrul-yilin-en-populer-dizisi-oldu-9130237-haberi/
* ↑ http://www.sabah.com.tr/magazin/2016/11/02/gokhan-tore-ile-esra-bilgic-gizlice-nisanlandi
* ↑ http://www.haberakar.com/dirilis-ertugrulun-halimesi-esra-bilgic-gokhan-tore-ile-nisanlandi-haberi-15834 Arxivat 2018-01-02 a Wayback Machine.
* ↑ «Gökhan Töre, Oyuncu Sevgilisi Esra Bilgiç'le Evleniyor». Haberler.com, 2016.
* ↑ «Esra Bilgiç ile Gökhan Töre evleniyor». Aksam, 2016.
* ↑ http://haberbedava.com/magazin/gokhan-tore-ile-esra-bilgic-nisanlandi-esra-bilgic-kimdir-h11776.html Arxivat 2017-02-04 a Wayback Machine.

## Vegeu també

* Hayme Ana

## Enllaços externs

* Entrevista amb Esra Bilgiç al diari Hürriyet (turc)
* Entrevista amb Esra Bilgiç al diari Milliyet (turc)
* "El meu somni més gran és poder deixar una empremta" (Entrevista) (turc)
# Antonio Noria Villegas

Antonio Noria Villegas (Sevilla, 23 de gener de 1971) és un exfutbolista andalús, que ocupava la posició de migcampista.

## Trajectòria

Sorgeix del planter del Reial Betis, amb qui debuta a primera divisió a la campanya 90/91. No té, però, continuïtat a l'equip verd-i-blanc, i prossegueix la seua carrera sobretot en la Segona Divisió B, especialment els clubs andalusos.

### Equips

Temporada/Equip
* 90/92 Real Betis B
* 90/91 Reial Betis
* 92/93 CD Mensajero
* 93/95 Écija Balompié
* 95/96 Coria
* 95/98 Cadis CF
* 98/03 Coria

## Referències

* 1 2 3 «Noria». Base de Dades Històrica de Futbol. [Consulta: 26 agost 2021].

## Enllaços externs

* Fitxa del jugador
# Alexander Mejía

Alexander Mejía (nascut 11 de juliol és un futbolista colombià que juga com a migcampista pel Atlético Nacional i la selecció colombiana.
# Hermosillo (municipi)

Hermosillo és un municipi de l'estat de Sonora. Hermosillo és el cap de municipi i principal centre de població d'aquesta municipalitat. Aquest municipi és a la part nord-oest de l'estat de Sonora, limita al nord amb els Pitiquito, al sud amb Guaymas, a l'oest amb Mar de Cortés i a l'est amb Ures i Mazatán.

## Referències

* ↑ Monografia municipal de Hermosillo Arxivat 2022-01-31 a Wayback Machine.INAFED, 2015. (castellà)
# Esra Dermancıoğlu

Esra Dermancıoğlu (Istanbul, 7 de desembre de 1968) és una actriu turca coneguda per interpretar la malvada i vulgar Mukaddes Ketenci a la sèrie Fatmagül'ün Suçu Ne? i a Cennet Hatun en la sèrie Muhteşem Yüzyıl Kösem.

## Biografia

És familiar de Zeynel Abidin Cümbüş. Va estudiar durant 5 anys a Suïssa i els EUA la carrera d'Administració. Però després es va decidir per l'actuació. Parla turc i anglès amb fluïdesa, també parla una mica d'espanyol i italià. És amiga de l'actriu turca Beren Saat i també dels actors Fırat Çelik, Boran Kuzum i Civan Canova. El 1999 es va casar i la parella va tenir una filla que van anomenar Refia (2002), però el 2006 es van divorciar.

## Carrera

El 2010 es va unir a l'elenc de l'aclamada i popular sèrie turca Fatmagül on va donar vida a Mukaddes Ketenci, fins al 2012. El 2015 es va unir a l'elenc de la sèrie turca Muhteşem Yüzyıl Kösem on va interpretar Cennet Hatun, una integrant del cercle proper i amiga de Kösem Sultan (Beren Saat) que va durar fins al 2016 on el seu personatge fos assassinat.

## Filmografia
### Sèries de televisió

| Any | Personatge | Sèrie | Notes |
| 2015 - 2016 | Cennet Hatun | Muhteşem Yüzyıl Kösem 5 | - |
| 2013 | Sukran Tuncay | Doksanlar | - |
| 2013 | Sukriye "Susu" | Galip Dervis | episodi "Dervis veu Medyum" |
| 2010 - 2012 | Mukaddes Ketenci | Fatmagül'ün Suçu Ne? | Antagonista Principal |
| 2017 2018 | Zehra Celen Ceylan | Kirgin cikçeler Şahin Tepesi | Elenc Principal |
| 2018-2020 | Behice Hekimoğlu | Bir Zamanlar Çukurova | |

### Pel·lícules

| Any | Títol | Rol |
| 2010 | Moral Bozukluğu ve 31 | Veina sexi |
| 2014 | Kadin Isi Banka Soygunu | Dürdane |
| 2015 | Hayalet Dayı | Samet |
| 2015 | Merdiven Baba | Süheyla |
| 2017 | Ayla | Sebahat Dilbirliği |

## Referències

* 1 2 Degorgue Alegre, Vilma. «Esra Dermancioglu (Fatmagül) reacciona ante las críticas por su noviazgo» (en castellà). Diez Minutos, 10-03-2021. [Consulta: 2 febrer 2022].
* ↑ «Biyografi - Esra Dermancıoğlu». Sabah, 27-02-2014. Arxivat de l'original el 2014-02-27. [Consulta: 2 febrer 2022].
# Hermotim

Hermotim és el nom dels següents personatges:
* Hermòtim de Pedasa, funcionari eunuc persa natural de Cària
* Hermòtim (filòsof), filòsof grec
* Hermòtim de Colofó, geòmetra grec
* Hermòtim de Clazòmenes, filòsof grec
# BCH

BCH té els següents significats:
* Banco Central Hispano, antic banc espanyol
* Codi BCH (acrònim de Bose-Chaudhuri-Hocquenghem), un codi corrector en codificació de canals
* Bulletin de correspondance hellénique, revista científica de filologia i arqueologia
* Briefmarken-Club Hannover von 1886 (BCH), asociación alemana de coleccionistas de sellos fundada en 1886
# Franky De Gendt

Franky De Gendt (Temse, 27 de juny de 1952) va ser un ciclista belga, professional entre 1975 i 1983. Del seu palmarès destaca l'Étoile de Bessèges de 1980.

## Palmarès

* 1975
** 1r a la Kattekoers
** Vencedor d'una etapa a la Volta a la Província de Lieja
** Vencedor d'una etapa a la Volta a la província de Namur
* 1977
** Vencedor d'una etapa a la Volta a Luxemburg
* 1978
** Vencedor d'una etapa a la Volta a la Gran Bretanya
* 1980
** 1r a l'Étoile de Bessèges i vencedor d'una etapa

### Resultats al Tour de França

* 1981. 89è de la classificació general
* 1982. Fora de control (18a etapa)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Any litúrgic

L'església catòlica celebra l'obra salvadora del Senyor en dies determinats al llarg de l'any. L'any litúrgic representa la celebració actualitzada de les etapes més important d'aquest pla salvador. Cada setmana, el diumenge, commemora la seva resurrecció, i una vegada cada any la celebra especialment, juntament amb la seva passió, en la màxima solemnitat de la Pasqua. La Pasqua és la més important de les festes cristianes; des de l'any 325 se celebra el diumenge següent a la lluna plena (14 del mes hebreu de nissan) després de l'equinocci de primavera, i a partir d'aquesta data s'organitza el calendari de l'any litúrgic.
L'any litúrgic s'inicia el primer diumenge d'Advent que s'escau normalment a finals del mes de novembre o a principis de desembre i acaba la setmana 34 del Temps Ordinari. Es fonamenta en dos ritmes que es completen entre si:
* Propi del Temps: que segueix els Misteris de Crist: Advent, Nadal, Quaresma, Pasqua i Temps Ordinari.
* Propi dels Sants: que recull les celebracions fixes en el calendari de la Mare de Déu i els Sants.
El denominador comú de tots dos és la celebració del Misteri de Crist.
* Advent: 4 setmanes. Ornaments morats.
* Nadal: des de la nit del 24 de desembre fins a la festivitat del Baptisme del Senyor. Ornaments blancs.
* Quaresma: des del dimecres de Cendra al dijous Sant al matí. Ornaments morats, excepte el diumenge de Rams, que són vermells.
* Pasqua:
** Tridu pasqual:
*** Dijous Sant. Ornaments blancs.
*** Divendres Sant. Ornaments vermells.
*** Dissabte Sant. Ornaments vermells (per a la litúrgia de les Hores)
*** Diumenge de Pasqua: Vetlla Pascual i diumenge de Pasqua. Ornaments blancs.
** Cinquantena Pasqual: des del diumenge de Pasqua (ornaments blancs), fins al diumenge de Pasqua de Pentecosta (ornaments vermells).
* Temps Ordinari: 33 o 34 setmanes que acaben en el Diumenge de Crist Rei. Ornaments verds.
L'església catòlica ha establert tres cicles litúrgics, A, B i C que se succeeixen repetidament i que permeten que es pugui llegir la major part de la Sagrada Escriptura. El primer diumenge d'Advent, inici de cada nou any litúrgic, s'inicia també un nou cicle.
# Arthur Evans

Sir Arthur John Evans (Nash Mills, 8 de juliol de 1851 - Boar Hill, 11 de juliol de 1941), arqueòleg i escriptor britànic, descobridor del Palau de Cnossos i de la civilització minoica, una de les troballes més importants a la història. Era fill del també arqueòleg sir John Evans.
Va estudiar a les universitats d'Oxford i Göttingen i va realitzar diverses excavacions a Itàlia, Escandinàvia i els Balcans. Era vinculat a l'Ashmolean Museum d'Oxford abans de llançar-se a la recerca del palau de Cnossos a Creta. El 1898 va adquirir la propietat dels terrenys on es trobava, on també va construir-se una casa per a ell mateix, la Vil·la Ariadna. Les excavacions a Cnossos van començar el 1900 i van continuar sota la seva direcció fins al 1930, quan va retornar a Anglaterra. Evans va relacionar el Palau de Cnossos, per la construcció laberíntica, amb el mític Palau de Minos, per la qual cosa va anomenar les seves troballes «civilització minoica». La intervenció d'Evans a Cnossos conté aspectes polèmics com ara les reconstruccions d'algunes parts del palau o de les pintures murals, perquè les va repintar amb colors forts.
Va ser nomenat el 6 de desembre de 1901 membre de la Royal Society. «Lord Minos de Creta», el 1911, per les seves aportacions a l'arqueologia.
Es diu que va morir de càncer l'11 de juliol de 1941, dies després que li arribés la falsa notícia que la seva esposa havia mort.

## Obres escrites

* Cretan Pictographs and Prae-Phoenician Script (1895)
* Scripta Minoa (volumen 1, 1909; volum 2 pòstum, 1952)
* El palau de Minos (4 volums, 1921-1935)
* Jarn Mound (1933)

## Referències

* ↑ Manero, Irene Rodríguez; Olives, María Teresa Magadán «Una mirada retrospectiva a les restauracions antigues II El palau de Cnossos». UNICUM, 0, 11, 2012, pàg. 37–61–61. ISSN: 2462-3326.
* ↑ Myres, John L «Biographical Memoirs of Fellows of the Royal Society» (en anglès). Obituary Notices of Fellows of the Royal Society. Royal Society, 3, 10 940-968, 01-12-1941. DOI: 10.1098/rsbm.1941.0044 [Consulta: 17 febrer 2012].
# Alberta (Virgínia)

Alberta és una població dels Estats Units a l'estat de Virgínia. Segons el cens del 2000 tenia 306 habitants.

## Demografia

Segons el cens del 2000, Alberta tenia 306 habitants, 128 habitatges, i 86 famílies. La densitat de població era de 107,4 habitants per km².
Dels 128 habitatges en un 26,6% hi vivien nens de menys de 18 anys, en un 44,5% hi vivien parelles casades, en un 20,3% dones solteres, i en un 32,8% no eren unitats familiars. En el 29,7% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,93.
Per edats la població es repartia de la següent manera: un 26,8% tenia menys de 18 anys, un 5,2% entre 18 i 24, un 27,1% entre 25 i 44, un 24,2% de 45 a 60 i un 16,7% 65 anys o més.
L'edat mediana era de 39 anys. Per cada 100 dones de 18 o més anys hi havia 75 homes.
La renda mediana per habitatge era de 27.361 $ i la renda mediana per família de 31.875 $. Els homes tenien una renda mediana de 27.250 $ mentre que les dones 20.833 $. La renda per capita de la població era de 14.607 $. Entorn del 10,8% de les famílies i el 16,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alberta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Alberta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Hermotim de Colofó

Hermotim de Colofó (grec antic: Ἑρμότιμος, llatí: Hermotimus) fou un savi geòmetra grec esmentat per Procle. Va ser un dels immediats predecessors d'Euclides i va descobrir diverses proposicions geomètriques.

## Referències

* ↑ Commentarium ad Euclidem, I, p. 19 ed. Basil.
* ↑ 2.Hermotimus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 423
# Batalla de Hanoi

«Batalla de Hanoi» té aquests significats:
* Batalla de Hanoi de 1848: captura de la ciutat durant la 3a invasió francesa. Vegeu «Batalla de Hanoi (1848)».
* Batalla de Hanoi de 1946: primera batalla de la Guerra d'Indoxina; intent del Viet Minh d'alliberar la ciutat dels francesos. Vegeu «Batalla de Hanoi (1946)».
# Franksousaïta

La franksousaïta és un mineral de la classe dels sulfats que pertany al grup de la linarita-chenita. Rep el nom en honor de Francis (Frank) X. Sousa (nascut l'any 1951).

## Característiques

La franksousaïta és un selenat de fórmula química PbCu(Se$^{6+}$O₄)(OH)₂. Va ser aprovada com a espècie vàlida per l'Associació Mineralògica Internacional l'any 2022, sent publicada en el mes de juliol del mateix any. Cristal·litza en el sistema monoclínic.
Les mostres que van servir per a determinar l'espècie, el que es coneix com a material tipus, es troben conservades al Museu Mineral de la Universitat d'Arizona, a Tucson (Arizona), amb el número de catàleg: 22713, i al projecte RRUFF, amb el número de mostra: r210012.

## Formació i jaciments

Va ser descoberta a la mina El Dragón, a la província d'Antonio Quijarro (Departament de Potosí, Bolívia), on es troba en forma de cristalls prismàtics inclosos en anglesita incolora. També se'n troben cristalls aïllats de franksousaïta de fins a 0,05 × 0,02 × 0,02 mm. Aquesta mina boliviana és l'únic indret de tot el planeta on ha estat descrita aquesta espècie mineral.

## Referències

* ↑ «Franksousaite» (en anglès). Mindat. [Consulta: 8 juny 2022].
* ↑ Yang, Hexiong; McGlasson, James A.; Gibbs, Ronald B.; Downs, Robert T. «Franksousaite, PbCu(Se6+O4)(OH)2, the Se6+ analogue of linarite, a new mineral from the El Dragón mine, Potosí, Bolivia». Mineralogical Magazine, 86, 5, 01-10-2022, pàg. 792–798. DOI: https://doi.org/10.1180/mgm.2022.90 [Consulta: 4 abril 2023].